ועדת העבודה והרווחה, כנסת 25, פרוטוקול מספר 9, 2023-02-01 00:00

ישראל אייכלר: אנחנו פותחים את הישיבה של ועדת העבודה והרווחה להצעות לדיון מהיר בנושא מרכזי היום לקשישים בסכנת קריסה של חברי הכנסת מירב כהן וח"כ אלון שוסטר וח"כ אחמד טיבי

ישראל אייכלר:  ראשונת המציגים מירב כהן

מירב כהן: קודם כל תודה רבה, יו"ר הוועדה על הדיון החשוב היום

מירב כהן:  אני רגע אעשה זום אין לנושא מרכזי היום

מירב כהן:  יש היום 180 מרכזי יום שנותנים שירות בסה"כ ל- 12,000 אנשים

מירב כהן:  זה כלום

מירב כהן:  יש לנו 1,200,000 אזרחים ותיקים במדינת ישראל, רק 12,000 אזרחים ותקים מקבלים היום את השירות הזה, שהוא שירות מציל חיים ומצוין

מירב כהן:       זאת אומרת, הפער בין הקהל הפוטנציאלי לבין המספר בפועל מלמד על החסמים בדרך שמונעים מהאנשים ליהנות מהשירות הזה, ובעצם יש לנו מאות אלפי אזרחים ותיקים שהיו יכולים לצאת מהבית, לקבל ארוחה חמה, לקבל פעילות, לפגוש חברים, ונשארים בבית, מה שמוביל בוודאות להתדרדרות דרסטית במצבם, בגלל חסמים כאלה ואחרים שהיום אנחנו נדבר עליהם

מירב כהן:       אז זה רגע במסגור של הדברים

מירב כהן:  12,000 אנשים שמגיעים למרכזי יום, אל מול 1,200,000

מירב כהן:  עכשיו, בתקופת הקורונה באמת החליטה הממשלה לתת שיפוי למרכזי היום

מירב כהן:  זאת אומרת, גם בימים כתיקונם מרכזי היום מתוקצבים בחסר

מירב כהן:       כשאני אומרת בחסר, תבין את הפער כבור היו"ר, תשוש נפש מקבל 180 שקל ביום, שזה כולל את ההסעה

מירב כהן:  ההסעה היא רכיב של 30 שקלים

מירב כהן:  הסעה לבין אדם נכה, רק ההסעה לבן אדם נכה, רק ההסעה, בלי הפעילות, בלי הכוח אדם זה 200 שקלים ביום, אז יש פה תקצוב חסר שהוא יותר מחצי מהעלות האמתית

מירב כהן:      רק הסעה לבד היא 200 שקלים פה הוא מקבל 180 שקלים על הכל, הסעה עם פעילות, עם אוכל, תבין עד כמה זה מתוקצב בחסר

מירב כהן:  בתקופת הקורונה אני לא יכולה להגיד שפתרו את הבעיה אבל נתנו שיפוי קטן, למשל תשוש נפש קיבל עוד 84 שקלים ליום, אז זה לא פתר את כל הפערים התקציביים, אבל זה לפחות איפשר למרכזי היום להישאר עם הראש מעל המים

ישראל אייכלר: אני רוצה שיהיה ברור לי ולצופים ולקשישים בעיקר, ההצעות שלכם לא מדברות על מימון על מימון מרכזי היום ע"י גמלת הקשיש

מירב כהן: אני תיכף אסביר את הכל

מירב כהן:  אני אגע בזה

ישראל אייכלר: צריך דוגמאות כי יש הרבה אנשים שרוצים לגעת בזה, לקחת מגמלת הקשיש לבנות ולהבנות בה

ישראל אייכלר:  לכן מה שאתם מציעים זה משהו אחר לגמרי

מירב כהן: היום ה-180 שקלים כן נלקחים מגמלת הסיעוד של הקשיש, זה המצב היום

ישראל אייכלר: אבל ההצעה שלך מה אומרת?         

מירב כהן: אני באידיאל חושבת שבכלל גם את ה- 180 שקלים האלה לא צריך לקחת מגמלת הקשיש, כי אני חושבת שאם המדינה תממן את זה, ועשינו בדיקה, זה סדר גודל של 800 מיליון שקלים בשנה, אז הרבה יותר אנשים יגיעו

מירב כהן:       היום אנשים עושים חשבון, אין להם כסף, אפילו שזה 180 שקלים

מירב כהן:  הם אומרים אני אקח את ה- 180 שקלים לכיס שלי ואני אקנה תרופות, אני אקנה אוכל, אני אוותר על מרכז היום ולכן יש לי רק 12,000 איש במרכזי היום במקום מאות אלפים שבאמת זקוקים לשירות הזה

מירב כהן:      אם אנחנו נחסוך להם את ה- 180 שקלים האלה, זה כסף קטן, אז יבואו מאות אלפים

מירב כהן:  עכשיו, זה גם נכון כלכלית למדינה

מירב כהן:  מדוע? כי אם אנשים יבואו לשם ויאכלו כמו שצריך, ויעשו פעילות, ויעשו תרגילים, הם לא ילכו לקופת חולים ולהם לא יגיעו אחר כך לבית החולים ואנחנו נחסוך כאן כסף

מירב כהן:      זה לא שהמדינה תוציא כאן כסף, בטווח הבינוני ארוך היא תחסוך הרבה מאוד כספים ואיכות חייהם של הזקנים תשופר

מירב כהן:       אז קודם כל יש לנו את הבעיה, בואו נפריד בין טווח קצר לטווח ארוך

מירב כהן:  בטווח הארוך צריך לעשות רפורמה שבעצם תנתק את העלות של מרכזי היום מגמלת הסיעוד, זה הדבר הנכון, וככה נפתח את שערי מרכזי היום לכל הקשישים בישראל

מירב כהן:      בטווח הקצר, עד אשר תהיה רפורמה כזאת, שתאפשר ליותר אנשים לבוא, לפחות שלא ייקחו את השיפוי למרכזי היום, כי בלי זה הם קורסים

מירב כהן:  מרכזי היום ברוב המקרים עמותות שפשוט לא עומדות בזה והם נסגרים

מירב כהן:  וזה נזק בלתי הפיך

ישראל אייכלר: כמה אמרת היה השיפוי?      

מירב כהן: 84 שקלים לתשוש נפש ו-61 לתשוש רגיל

שמואל תמיר: והכירו ב- 70% ימי היעדרות

מירב כהן: רגע, אני עכשיו עוברת לנקודה השנייה, זו שסמי קידר בדיוק הזכיר

מירב כהן:  עוד דבר שקורה

מירב כהן:  היום, מרכזי היום, אם נגיד קשיש לא הגיע בבוקר, הרגיש לא טוב, החליט שהוא לא בא, הוא לא מסוגל היום

מירב כהן:  מרכז היום נערך לזה שהוא כן בא

מירב כהן:  הוא הזמין אוכל, הוא הזמין כוח אדם

מירב כהן:      בפועל, אותו קשיש באותו יום לא הגיע

מירב כהן:  מרכז היום לא משופה על זה בימים כתיקונם

מירב כהן:  הקשיש לא הגיע, הוא לא מקבל את ה- 180 שקלים

מירב כהן:  עכשיו, איך אפשר לנהל ככה עסק? אתה לא יכול לדעת מי מגיע או לא יגיע

מירב כהן:  זה בבוקר הבן אדם מחליט אם הוא בא או לא

מירב כהן:      בתקופת הקורונה אמרו בואו - - -     

ישראל אייכלר: מה עושה בעל מסעדה שהכין 100 מנות והוא לא יודע מה הציבור יחליט?         

מירב כהן: אבל זה קצת שונה

מירב כהן:  קודם כל זה מוסד שיש לנו עליו אחריות חברתית, זה לא עסק פרטי של מסעדה

מירב כהן:  ההקבלה הנכונה היא לבית ספר

מירב כהן:  מה עושה מנהל בית ספר שהתלמיד שלו לא מגיע? הוא עדיין מקבל תקצוב פר תלמיד נכון? ההקבלה היא נכונה לבית ספר, לא למסעדה

מירב כהן:      יש באמת רפורמה שתיכף שר הרווחה לשעבר יציג אותה, שהיא מתייחסת לאיך הופכים את מרכזי היום לרב תכליתיים, הוא ירחיב על זה, אני לא ארחיב על זה, אבל ברפורמה אין עדיין מענה לניתוק בין הקצבת סיעוד למרכזי היום, שאני חושבת שזה דבר מאוד מאוד אסטרטגי לעשות ועוד דבר אחד – צריך לדעת את זה שעצם העובדה שחלק מגמלת הסיעוד ברפורמה של הסיעוד שדנו עליה לפני מספר ימים כאן בוועדה, היא אמרה הרי שאת חלק מהכסף אפשר לקבל במזומן נכון? לא בשווה ערך, לא בשירותים

מירב כהן:  זה עוד יותר דרדר את המצב של מרכזי היום

מירב כהן:  מ-2018 להיום היתה ירידה של סדר גודל של חצי מהאנשים שהגיעו למרכזי היום

מירב כהן:  למה? כי עכשיו היו יכולים לקחת את הכסף לעצמם לתרופות ואוכל אז הם עושים את החשבון הזה ולא מגיעים

מירב כהן:      לפני זה, כשהם היו צריכים לבחור בין בן אדם שמגיע לביתם לבין הגעה למרכז היום, יותר אנשים בחרו במרכז היום

מירב כהן:       אז בשורה תחתונה, אני רק אסכם את כלל הדברים שאמרתי, צריך להפריד בין טווח ארוך, שפה צריך לנתק בין גמלת הסיעוד למרכזי היום ומרכזי היום צריכים להיות מתוקצבים באופן יותר גבוה, ואז לא נגיע למצב של 12,000 אזרחים ותיקים בלבד, אלא מאות אלפי אזרחים שיגיעו למרכזי היום, כי מרכזי היום הם מרכז מציל חיים

מירב כהן:  מגיעים עם הסעה, מקבלים ארוחה, יש פעילות, זה מציל חיים

מירב כהן:       עד שזה קורה, בטווח הקצר, לכל הפחות צריך להשאיר את התמיכה שניתנה בזמן הקורונה, הן ברמת השיפוי והן ברמת ההתחשבנות על האם הבנאדם הגיע או לא

מירב כהן:  שהם יקבלו את התקציב בכל מקרה

ישראל אייכלר: תודה רבה חברת הכנסת מירב כהן, אני רוצה את חבר הכנסת שוסטר

אלון שוסטר: תראו, אני רשמתי לעצמי ארבעה תחומים שמעורבבים אלו באלו מבחינה מהותית ומבחינת תקצוב ובעיני זה תהליך לא הגון בבסיסו

אלון שוסטר:  אני צריכים להבטיח לכל אדם, ובמקרה הזה לבן אדם מבוגר, רמת חיים הוגנת בשביל מזון, בשביל תרופות, בשביל מתנות לנכדים

אלון שוסטר:      קצבת הזקנה הבסיסית, האוניברסלית, והכנסות אחרות של האדם המבוגר חייבת להיות כזו שנותנת מענה לנושא הזה

אלון שוסטר:  אין לזה שום קשר, או לא צריך להיות קשר, בחברה הוגנת לצרכי הסיעוד והטיפול הביתי לאותה גמלה ייחודית, או הקצבה ייחודית, שהאדם מן הראוי יקבל, כדי לנהל תוך כדי שהוא צורך תרופות רגילות ואוכל, ומבלה בצורה סבירה את חייו הוא מטפל בהתדרדרות הגופנית ואולי הנפשית שהיא מנת חלקם של המאושרים שלא נפטרו קודם

אלון שוסטר:      יש נושא שלישי שהוא צריך להיות בנפרד והוא על סדר היום כרגע, כשמדברים מה עושים כרגע עם הקצבה שעוברת לקופות החולים

אלון שוסטר:  זה בריאות מונעת ובריאות אקוטית, זה סיפור אחר לגמרי

אלון שוסטר:  לא קשור לתרופות השוטפות

אלון שוסטר:  זה קשור למערכת הבריאות והשירות שהיא נותנת לאזרחים כולם ולמבוגרים בפרט

אלון שוסטר:      יש נושא רביעי שהוא חשוב מאין כמוהו, ועליו אנחנו מדברים, זה העשרת חיי הגוף והרוח של האדם בכלל והאדם המבוגר, שבזה אנחנו מתמקדים כרגע

אלון שוסטר:  אני מכיר את הסוגיה של מרכזי היום כראש רשות, חשוב מאוד, משמעותי ביותר לשמירת הקשרים החברתיים, לפעילות התרבותית, לאדם סיעודי, לאדם תשוש נפש, לאדם מבוגר, לכל אדם

אלון שוסטר:  ואני משוכנע שאנחנו מוכרחים לצד סערות אחרות, פוליטיות כאלו ואחרות, להתאחד ולעסוק כאן כבוד היו"ר לוודא שכל ארבע הרכיבים הללו, אנחנו מתמקדים במהלך הכנסת הזו

ישראל אייכלר: תודה רבה

ישראל אייכלר:  ח"כ אחמד טיבי

אחמד טיבי: תודה רבה

אחמד טיבי:  אני רוצה לברך את ח"כ מירב כהן על היוזמה של העלאת הנושא הזה, כי אין ספק שמרכזי היום נמצאים בסכנת קריסה בשל ההחלטה להפסיק את השיפוי שהיה בתקופת הקורונה והנתונים שנשמעו כאן של רק 12,000 שזוכים לשירות של 180 מרכזי יום מתוך יותר מ-1,200,000 שזקוקים לשירות הזה, אומרת לא רק שלא צריך להפסיק את מענק השיפוי או לחדש אותו או להכפיל אותו, אלא צריך תוספת ורפורמה שאני מבין שבמשרד העבודה והרווחה עובדים על מה שקרוי רפורמת מרכזי אופק

אחמד טיבי:      אני לא מכיר את החלוקה, אגב מירב של כמה מרכזי יום יש בחברה הערבית באופן מדויק, אבל הפרופורציה היא קטנה מאוד ביחס למה שנמצא בחברה היהודית

אחמד טיבי:      מרכזי יום הם גם מפגש חברתי

שמואל תמיר: במגזר הערבי יש קרוב ל-23 עד 40 מרכזי יום

מירב כהן: אני רק אתייחס במילה למה שאמרת, בחברה הערבית זה לפעמים עוד יותר דחוף כיוון שאין נגיד בתי אבות או כל מיני מוסדות אחרים, כולם נמצאים אך ורק בבית

מירב כהן:  אין מוסדות גריאטריים, אין דברים כאלה בכלל

אחמד טיבי: יש מעט

מאיר כהן: אני מאוד מבקש, נזרקים פה דברים, אתם בזה הרגע שמעתם בדיוק מתוך 180 יש 40

מאיר כהן:  יש מוסדות גריאטריים

מאיר כהן:  הבעיה בישובים הערביים זה שמדינת ישראל לא דואגת למבנים

מאיר כהן:  אין להם מבנים

מאיר כהן:  ראש עיר רוצה לפתוח מועדון לקשישים, צריך לשלם מיליון שקל בשנה

אחמד טיבי: לא רק זה

אחמד טיבי:  בנושא זה ובנושאים אחרים, אין קרקע, אין עתודות קרקע כדי להקים את המבנים האלה ולא רק זה אלא גם מבנים נוספים, אבל מה שאמרה מירב נכון

אחמד טיבי:  יש מחסור בחברה הערבית בהשוואה לחברה היהודית

אחמד טיבי:  יש אלטרנטיבות יותר רחבות בחברה היהודית מאשר בחברה הערבית

אחמד טיבי:      אני ביקרתי במרכז יום והמקום הזה הוא חשוב, הוא חשוב מאוד לאנשים האלה

אחמד טיבי:  אמרתי מפגש חברתי, אמרתי פעילות, ארוחות חמות וכד' וביטול מענק השיפוי שהיה בתקופת הקורונה יביא לריסוק, ולכן אנחנו פה כדי לדון ולשמוע

אחמד טיבי:  אני בטוח שהשר לשעבר יוכל להעשיר אותנו

ישראל אייכלר: ח"כ מאיר כהן, שר הרווחה לשעבר ייתן לנו

ישראל אייכלר:  מר כהן תתייחס אולי גם לאפשרויות האחרות של מרכזי היום, זאת אומרת לאו דווקא מרכז שנקרא מרכז יום, למשל מסגדים, בתי כנסת, בקיבוצים, בית העם, קהילות חמות

ישראל אייכלר:  יש הרבה אפשרויות לדבר הזה, לא חייב להיות משהו מוגדר

ישראל אייכלר:  זה נקרא מרכז יום כי באוכלוסיה הערבית הם לא הולכים בבוקר למסגד? אפשר לתת להם מזון

אחמד טיבי: יש גם עמותות שמתמחות בנושאים האלה ועושות עבודה מצוינת, אבל זה לא תחליף למרכזי היום

ישראל אייכלר: אני לא אומר תחליף, אני אומר תוספת

ישראל אייכלר:  אתם מדברים על 12,000 מתוך מיליון

ישראל אייכלר:  אם אתם תעשו את כל הפעילויות האחרות, יכולים לאפשר לכל קשיש באזור שלו, בשכונה שלו, בעיר שלו שיהיה לו מרכז יום

ישראל אייכלר:  אבל בוא נשמע את מאיר כהן

מאיר כהן: כן אדוני

מאיר כהן:  בוקר טוב ותודה רבה למציעים, ישיבה מאוד מאוד מרתקת וחשובה כי הנושא הזה הוא באמת נושא בנפשנו וטוב שזה עלה

מאיר כהן:  אני רק רוצה לדייק בפרטים

מאיר כהן:  אתם יודעים, לפעמים אנחנו נסחפים ואז בגלל שאנחנו נסחפים, דווקא אלה שכן צריך להתמקד בהם – הם אלה שמפסידים

מאיר כהן:      לא 1,200,000 צריכים מרכז לקשיש, לא

מאיר כהן:  זה נתון לא נכון

מאיר כהן:  יש 1,200,000 חבר'ה שהם בגילי, תעודת ותיק, אבל רובם הגדול מזדקן בסדר בביתם, לא צריכים לא כזה ולא אחר

מאיר כהן:  יש 310,000 איש, אז אני מבקש שכל אלה שמדברים על נתונים של 1,200,000, זה עושה עוול ל-310,000 איש

מאיר כהן:  אנחנו צריכים להתמקד ב-310,000 איש

מאיר כהן:  הם אלה שעליהם אנחנו נדבר

מאיר כהן:  אדוני היו"ר שומע? אמרתי קודם בוא נמקד

ישראל אייכלר: איך אתה ממקד את ה- 300,000?     

מאיר כהן: סיעודיים מקבלים כסף

ישראל אייכלר: אתה מדבר רק על הסיעודיים?     

מאיר כהן: אנחנו מדברים רק על הסיעודיים כי הם הבעיה הגדולה, עכשיו מעבר לזה יש כל הזמן מחשבה, איך להביא יותר ויותר, עוד נתחים מה- 1,200,000 כי גם הם צריכים, אבל כשאנחנו מדברים על התרסקות אנחנו צריכים להתמקד במקום שזה כן עלול להתרסק

מאיר כהן:      עכשיו בנוסף ל- 180 מרכזי יום, יש עוד 350 מועדוני מופת

מאיר כהן:  השנה ייפתחו בגלל הפעילות של השנה שעברה עוד 50 מועדוני מופת

ישראל אייכלר: תגיד במשפט מה זה מועדוני מופת

מאיר כהן:  מועדוני מופת זה מועדונים שלא מקבלים מה שמקבלים מרכזי היום אבל עדיין זה מפגש חברתי

מאיר כהן:  אם שואלים אותי מה צריכים ה- 1,200,000 האלה זה נקודות מפגש חברתיות

מאיר כהן:  למשל, הפרויקט שמירב עשתה מקומות שבהם מאפשרים להם לעבוד

מאיר כהן:  60+ זה נקרא נכון? המרכזים הנהדרים האלה

מאיר כהן:      לא כל קשיש במדינת ישראל או אזרח ותיק צריך את העזרה של מדינת ישראל

מאיר כהן:  יש כאלה שמקבלים פנסיות על הכיפאק ויש להם משפחה, אבל כן כולם צריכים את הנגיעה החברתית, כי ככל שהם נמצאים במקומות קהילתיים, אנחנו דוחקים את התלות שלהם

מאיר כהן:      חבריה, לפעמים הבדידות היא הרבה יותר מסוכנת ממחלה כזו או אחרת

מאיר כהן:  אז בואו נעשה סדר

מאיר כהן:      הדבר השני, אף מרכז יום לא יתרסק

מאיר כהן:  רק כשבאים עם כותרת שמרכזי היום מתרסקים

מאיר כהן:  לא, אף מרכז יום לא יתרסק

מאיר כהן:  בתקופתי כשר רווחה אף מרכז יום לא התרסק

ישראל אייכלר: איך הוא החזיק את עצמו כספית?     

מאיר כהן: אנחנו, משרד הרווחה סבסדנו אותם ובחודש האחרון הוחלט, לפני שהתפרקה הממשלה, הוחלט שאנחנו מעבירים להם 50 מיליון שקל

מאיר כהן:  20 מיליון שקל ממשרד הרווחה, 30 מיליון שקל משרד האוצר

מאיר כהן:  סגור, אנשים של משרד האוצר נמצאים? אמת? זה היה סגור

מאיר כהן:       משרד האוצר בא למרכז השלטון המקומי, יושבים פה אנשי מרכז השלטון המקומי? וביקש השתתפות של 2 מיליון שקלים

מאיר כהן:      אני אמרתי למשרד האוצר, חבריה אנחנו תיכף מפרקים את הממשלה, תעזבו, אנחנו ניתן גם את 2 מיליון השקלים האלה

מאיר כהן:  משרד האוצר עמד בסירובו

מאיר כהן:  התפרקה הממשלה והדבר לא התקדם

מאיר כהן:      לכן, הדבר הראשון שאתה צריך אדוני יו"ר, זה להגיד ולדאוג שמשרד האוצר יעביר את ה-50 מיליון המדוברים

מאיר כהן:  במקביל אני דיברתי עם השר שהחליף אותי, שבא ממקום מצוין, השר מרגי, בכדי לקחת את הרפורמה הזאת וליישם אותה

מאיר כהן:      הרפורמה היא מאוד ברורה, הרפורמה מדברת על פיתוח של המרכזים האלה, של הפיכת המרכזים האלה לאבן שואבת שיבואו יותר ויותר

מאיר כהן:  אז זהו, יושבים כאן אנשי משרד הרווחה, תבקשו מיריב מן אדוני הוא יפרט ממש כל פרט, ואני רוצה גם להודות לכל האנשים שיושבים כאן, כי כל אחד ישב ברפורמה, ישב איתו בכדי להקים אותה וזה לכבודכם

מאיר כהן:      אני רוצה להגיד מילה לגבי אחמד טיבי

מאיר כהן:  הרחוב הערבי הוא באמת מקום שבו מדינת ישראל נהגה בהסתר פנים, אדוני מכיר את המושג הזה, פשוט בהסתר פנים

מאיר כהן:  כי לא יכול להיות שראש עיריית נצרת משלם על מרכז לעיוורים 2

מאיר כהן: 5 מיליון שקל בשנה שכירות

מאיר כהן:       אני רוצה שתבינו, משרד הרווחה בא ואומר לכל ראש עיר באשר הוא, יהודי וערבי, ככל שאתה תביא אנשים אנחנו נותנים, אנחנו מחזיקים

מאיר כהן:  והם באים ואומרים לי אין בינוי

מאיר כהן:  בניגוד למשרד החינוך שאם אתה אומר שיש לך 30 תלמידים בכיתה א' אתה מקבל כסף לבנות כיתה, משרד הרווחה מעולם לא היה בו סעיף של בינוי

מאיר כהן:      בתקציב הלפני האחרון במשרד הרווחה היה סעיף של בינוי של חצי מיליארד שקל

מאיר כהן:  ח"כ טיבי רוב הכסף יועד ומיועד רק ליישובים ערביים, כואב הלב, ואם אנחנו באמת רוצים לדבר על משילות ועל שיוון, אז שם אנחנו צריכים להתחיל, ואני מאמין שמחליפי בתפקיד ימשיך את המגמה הזאת

מאיר כהן:       לכן אני רוצה לעשות סדר, אני מפציר באנשי האוצר להעביר מידית את ה- 50 מיליון שקל שעליהם החלטנו

מאיר כהן:  הכסף נמצא אצלכם בידיים, תתנו להם, לחבר'ה האלה

מאיר כהן:  אתם רואים את האנשים הטובים האלה? הם אלה שמחזיקים את המרכזים

מאיר כהן:      הדבר השני, אנחנו צריכים ללמוד להתמקד במדינה הזאת, ללמוד להתמקד באמת באלה שזקוקים לנו

מאיר כהן:  יש 310,000 איש, אנחנו צריכים לגבות אותם בכל תקציב אפשרי

מאיר כהן:      והדבר האחרון, אתה ח"כ שוסטר, אתה ערבבת כמה דברים, נכונים, יש רפורמה ודיברנו עליה, אתה כבר עשית, אני חושב שזה היה הדיון החשוב, ואתה פתחת בזה כי הבנת את החשיבות שלי אין

מאיר כהן:  יש רפורמה שמדברת על דרגות הסיעוד

מאיר כהן:  אני רוצה להגיד כאן שמירב ואני הקמנו פעם ראשונה קבינט זקנה, לא היה קבינט זקנה נכון מירב?     קבינט ממשלתי שיש לו יכולת לקבל החלטות, שנפגש אחת לשבועיים, שעשה עבודה מצוינת, שאם הקבינט הזה ימשיך, ואני מאוד מקווה שהוא ימשיך, והוא יהיה סוברני ויהיה עצמאי, אז אנחנו יכולנו לפתור את הבעיות תוך כמה חודשים

מאיר כהן:      אני רוצה לסכם ולהגיד כך, לדאוג אדוני אחד, שבהמלצת הוועדה הקבינט הזה, קבינט הזקנה, יוקם מחדש ויתחיל לפעול ויעבור לדווח לוועדה, חשוב מאוד

מאיר כהן:      הדבר השני, 50 מיליון שקל, להעביר מידית

מאיר כהן:       הדבר השלישי ברפורמת הסיעוד, יש ויכוח, ויכוח שבא ואומר כך, ב- 2018 המדינה הוציאה 8 מיליארד שקלים לסיעוד, ב- 2022 המדינה הוציאה 13 מיליארד שקלים לסיעוד

מאיר כהן:  נשאלת השאלה מהיכן נובע הפער

מאיר כהן:  ובכן, הפער נובע מדבר אחד

מאיר כהן:  שמדינת ישראל החליטה להוסיף עוד דרגות סיעוד, ואנשים מקבלים דרגות סיעוד

מאיר כהן:      יתרה מכך, היא גם מאפשרת לאותם אנשים להמיר, הם יכולים או לקחת שעות סיעוד או לקחת את הקצבה ככסף

מאיר כהן:  בגלל המצוקות הכלכליות, הרבה מאוד אנשים לוקחים את הקצבה ככסף

מאיר כהן:  כל האנשים המקצועיים גם הרפואה וגם אנשים שמתעסקים בזקנה וגם בגריאטריה באים ואומרים שזו טעות

מאיר כהן:  צריך שהמדינה תעמיד בכדי לדחוק את התלות, בכדי שאנשים יוכלו, כמו שאמר אדוני, לא להגיע לקופות חולים ולהיות יותר בריאים, ולבוא למועדונים של מירב ולהצטרף לתוכניות של מירב, אז עדיף שאנחנו ניקח את הכסף הזה, לא ניתן להם את המעט כסף שהם לוקחים, אלא עם זה אנחנו נבנה מערך או מערך שיופעל ע"י המפעילים, מטב, שהם עושים עבודה נהדרת, או כמובן שנצא למכרז וכו' או קופות החולים

מאיר כהן:      עכשיו הוויכוח נסוב סביב 3 נקודות ובזה אני אסיים

מאיר כהן:  אחד, האם נכון לעשות את זה? וללכת אחרי הגישה של אנשי המקצוע שאומרת אל תתנו להם כסף, תתנו להם שווה כסף שהוא הרבה יותר משמעותי לחייהם; או, הדבר השני, החברות המפעילות לאחר שהתקבלה ההחלטה הם יפעילו את זה יחד עם הרשויות המקומיות, או להעביר את זה לקופות החולים

מאיר כהן:  זה נמצא בפתחה של הממשלה הזאת, זה יגיע לחוק ההסדרים

מאיר כהן:  אני מציע לאדוני באמת להיות עם יד על הדופק כי הוועדה הזאת יש לה חשיבות עליונה בקבלת ההחלטה

מאיר כהן:       וזאת ההזדמנות שלי להגיד, ואל תחשידו אותי בפוליטיקה, להגיד אלף תודות לאישה שיושבת כאן לימיני, איך שהיא לקחה משרד קטן והפכה אותו לכל כך משמעותי ואיך היא הובילה ביחד איתי את קבינט הזקנה שאני מתחנן לאדוני, תדאג שהקבינט הזה ימשיך

מאיר כהן:  תודה רבה

ישראל אייכלר: ביקשתי כבר מהמנהלת שזו תהיה ההחלטה הראשונה של הדיון, להקים את הקבינט הזה

ישראל אייכלר:  תודה רבה לח"כ מאיר כהן

ישראל אייכלר:  תודה רבה לכם

ישראל אייכלר:  משרד הרווחה רוצה להציג מצגת

ישראל אייכלר:  אני רוצה שזה יהיה קצר, ואני אסביר לכם מדוע

ישראל אייכלר:  בשעה 11:00 הישיבה חייבת להיות נעולה, ואני רוצה לאפשר לכל האנשים

ישראל אייכלר:      הגיעו לפה ראש עיריית טמרה ואחרים שידברו

ישראל אייכלר:  בבקשה תציגו

יריב לוין: יריב מן, סמנכ"ל אזרחים ותיקים משרד הרווחה והביטחון החברתי

יריב לוין:  קודם כל תודה על הדיון, אנחנו נתחיל ככה בנתונים כמו שחברי הכנסת אמרו 180 מרכזי יום, 11,000 זכאי גמלת סיעוד, כלומר הם חלק מה- 310,000 אנשים שזכאים לחוק סיעוד

יריב לוין:  עכשיו המחלקות לשירותים חברתיים גם עושות השמות של השירותים שלהן, לאנשים שהם נדחי חוק סיעוד, הם לא זכאים לחוק סיעוד מכל מני סיבות והם גם יכולים להגיע

יריב לוין:      מה עושה מרכז היום? קודם כל הוא מסגרת חברתית שמעניקה שייכות ומשמעות, אנחנו במערכת הרווחה עוסקים הרבה מאוד בשייכות וזה חיל חלוץ בסיפור הזה

יריב לוין:      דבר שני, שימור ושיפור תפקודים

יריב לוין:  במרכז היום, מישהו קודם שאל האם בית כנסת או מסגד יכולים לעשות את אותה הפעילות

יריב לוין:  לא, בית כנסת יכול לעשות שייכות חברתית, זה מצוין, אבל אין בו אחות ואין עו"ס ולכן הוא לא יכול לעשות שימור ושיפור תפקודים וגם אי אפשר לעשות פעילות של מוטוריקה עדינה, שזה מה שעושים החברים שלנו במרכזי היום

יריב לוין:      זיהוי ואיתור מצבי סיכון

יריב לוין:  לא פעם במרכזי היום רכזת, אחות, עו"ס או מנהל איתרו בן אדם שלא הגיע בבוקר, שלחו מישהו הביתה שלו, הצילו את חייו

יריב לוין:  זה תפקיד נוסף שיש להם

יריב לוין:  ובעצם צמצום הצורך באשפוז סיעודי

יריב לוין:      חבר'ה, מרכזי היום חוסכים השמות מאוד מאוד כבדות לחברים שלי פה ממשרד האוצר

ישראל אייכלר: אני רוצה לקחת רשות להוסיף משהו

ישראל אייכלר:  אני רואה שאתה סמנכ"ל בכיר, אזרחים ותיקים

ישראל אייכלר:  אתם מדברים על בדידות

ישראל אייכלר:  כל יום אני שומע, כולל אתמול, זה תופעה שהיתה פעם בודדת, היום של אנשים שמתים בבתיהם ואף אחד לא יודע מהם

ישראל אייכלר:  יותר ויותר, אתה בטח שמעת על זה

ישראל אייכלר:  זה התחום שלכם

מירב כהן: אגב, אני בדקתי את הנתונים גם עם מד"א באיזה שהוא שלב

מירב כהן:  תמיד זה היה, זה לא יותר מבעבר, אבל זה משהו שלא צריך לקבל

מירב כהן:  זה משהו שעניין אותי, אם יש מגמה של החרפה

ישראל אייכלר: יש מגמה

ישראל אייכלר:  יש גידול, בפרט מאחרי הקורונה יש יותר אנשים מתבודדים ויש פחות אנשים ששואלים את המתבודדים איפה הם

ישראל אייכלר:  זו רק הערת ביניים, תמשיך

יריב לוין: אם אנשים יבואו למרכזי היום - -      

דורון רז: יש לי הערת ביניים לגבי הנתונים, מתחילת הרפורמה של 2018 מספר הקשישים שנמצאו מתים בבית הכפיל את עצמו

דורון רז:  לאף אחד מהם לא היתה מטפלת

ישראל אייכלר: כשתהיה ברשות דיבור תפרט לגבי זה

דורון רז: אדוני היו"ר אני אמשיך ורק אגיד שאם אנשים יבואו למסגרות שיש ברשויות המקומיות אז הסיכוי שנמצא אותם מתים בבתיהם פוחת, לכן אנחנו מאוד בעד שירותי רווחה קהילתיים דרך הרשויות המקומיות

דורון רז:      יש פה קובץ של מחקרים, אני לא אכנס לזה, את זה קיבלנו ממכון בוגדל

דורון רז:  יש קשר ברור בין שייכות חברתית, הגעה למרכז יום, לבין איכות חיים של בן אדם ולבין היכולת שלו לשמור ולשפר את התפקודים

דורון רז:  לא נכנס לכל המחקרים כי אין לנו זמן

דורון רז:  מה הבעיה בעצם? כמה סיבות למשבר במרכזי היום

דורון רז:      דבר ראשון ב- 2018 עבר החוק שאפשר לאנשים זכאי חוק סיעוד לקחת גמלה בכסף, אנשים עושים את הבחירה שלהם

דורון רז:  זו כלכלה התנהגותית

דורון רז:  הם מעדיפים לקחת את 1400 שקל ביד ולא להגיע למרכז יום, אז זו הבעיה הראשונה

טלי גוטליב: אגב, אסור לגעת בגמלת הסיעוד שאמרנו שמישהו חושב לשנייה שאנחנו ניתן שיגעו בקצבת הסיעוד, אז אני אומרת לכם כאן, לא יקרה

טלי גוטליב:  אני פה, ואני משמשת לכם עיניים, אני נודדת בין הוועדות כי יש משהו אחד שהוא קריטי, קצבת הסיעוד לא תחולק כך שחלק יעבור לקופות החולים

טלי גוטליב:  אמרתי לכם, הבירוקרטיה כל זמן שאני פה אני רואה אותה ורואה לה

טלי גוטליב:      לא נוגעים בקצבת הסיעוד, לא משנה אוצר לא אוצר, אנחנו נעשה אנחנו נפעל, זו וועדת רווחה, אנחנו רואים את הבעיות ושומעים את הבעיות

טלי גוטליב:  קצבת הסיעוד לא ייגעו בה ולא יניידו אותה ולא יחלקו לי אותה לקופות חולים וישלחו את הקשיש לעוד מקום

טלי גוטליב:  אמרנו לכם, דלת אחת נפתחת ולא יותר

ישראל אייכלר: תודה רבה

יריב לוין: הבעיה השנייה הנוספת היא שבעצם פותחו עוד שירותים כמו שהציג השר מאיר כהן, מועדונים חברתיים, שאין להתעלם מזה

יריב לוין:  נוצרה תחרות בשוק שבעבר לא היתה בו תחרות, אבל צריך לזכור שכמו שאמרו פה חברי הכנסת, המועדונים הם לא מיועדים לאנשים שמגיעים למרכזי היום

יריב לוין:      הדבר הנוסף, יש בעיה של חוסר מודעות, כלומר האנשים לא מכירים מספיק את התועלת שיש במרכז היום ומשבר הקורונה שברור שגם השפיע

מירב כהן: אגב, למודעות אני רק אוסיף הבעיה היא לא רק המודעות כמו המיתוג

מירב כהן:  יש אנשים שאומרים, "מה, הם זקנים"

מירב כהן:  קשה להם לבוא, אז אולי יש אפילו מקום למרכזים לאנשים בתפקוד שונה

ישראל אייכלר: אבל הם אמרו שזה רק סיעודיים

מירב כהן: אז היום זה לא רק סיעודיים, ממש לא, גם עצמאיים באים

מירב כהן:  הרבה עצמאיים באים לכן אני מבחינתי הקהל יעד הוא הרבה יותר מה- 300,000

ישראל אייכלר: אבל מאיר הסביר שזה רק הסיעודיים

מירב כהן: לא, אז יש גם וגם

טלי גוטליב: ברובם סיעודיים אדוני היו"ר

יריב לוין: עכשיו, שימו לב לשקף הזה

יריב לוין:  זה השקף שמספר את הסיפור

יריב לוין:  תסתכלו

יריב לוין:  השקף הכחול זה מה שהיה בשנת 2018 טרום השינוי בחוק סיעוד

יריב לוין:  שימו לב כמה אנשים היום בוחרים

יריב לוין:  תראו את הכתום, גמלה בכסף, כמה בוחרים בטיפולי בית, כמה מעט הולכים למרכזי יום

יריב לוין:      כלומר, הבעיה היא בשינוי שנעשה ב- 2018 שאפשר לאנשים את בגמלה בכסף ושינה למעשה את כל האופן שבו עובד חוק סיעוד

יריב לוין:      אדוני היו"ר, פה אתה רואה את אחוז האנשים שהגיעו למרכזי היום מ- 2017 עד 2022

יריב לוין:  אתה רואה את הברך למטה? את הנפילה במרץ 2020 זה משבר הקורונה, קשה היה למרכזי היום להתאושש, גם למרות השיפוי הכספי שהם בצדק אומרים שהממשלה נתנה להם, ושנפסק בספטמבר2022

יריב לוין:      למעשה מרכזי היום לא חזרו לאותה רמה שהם היו בה ערב משבר הקורונה, והיום אנחנו נלחמים כדי לחזור לשם חזרה

יריב לוין:    אני לא רוצה להיכנס לשקף הזה, בשקף הזה עשינו בו השוואה שאומרת, מה טוב לבן אדם גמלה בכסף, טיפול בית ע"י מטפל או מטפלת או מרכז יום?     אנחנו במשרד הרווחה טוענים שאין כמו מסגרת חברתית שבה אדם רואה חברים, אישה מתאפרת, בן אדם מתגלח, באים בבוקר ורואים מישהו, כבר לא משנה איזה פעילות נעשית שם, אבל יש אווירה חברתית, הוא פוגש אנשים

יריב לוין:  הרבה מאוד מהאנשים האלה נמצאים בבדידות, הם לא רואים אף אחד, התקשורת נאבדת וגם היכולות החברתיות שלהם יורדות, גם התפקוד שלהם יורד

יריב לוין:  לכן אנחנו בעד מרכזי היום

יריב לוין:      הצעות לפתרון, המשרד הקים וועדת בדיקה בתקופת המנכ"ל, ד"ר אביגדור קפלן, והצענו מספר הצעות

יריב לוין:  קודם כל, להגביר את אנשי המקצוע שעובדים במרכז היום

יריב לוין:  יותר שעות עבודה סוציאלית, יותר שעות בריאות

יריב לוין:      הצענו להקים מועדוני מופת משופרים בתוך מרכז היום, להגביר את החוגים, לטפל בנושא ההצעות וכמו שנאמר פה, בהבשלה מלאה הרפורמה הזאת, כמו שאמר השר לשעבר מאיר כהן, זה היה אמור להיות 50 מיליון שקל

יריב לוין:      מה קרה למסקנות הוועדה? היטיב לתאר פה השר כהן, אנחנו כבר בנינו מודל של רפורמה, לצערי מה שנקרא אני לא יכול להעלם שהממשלה הקודמת סיימה את ימיה, והיה מאוד קשה להביא את כל הגורמים לסגור את הנושא

יריב לוין:  ולכן אנחנו חושבים שעכשיו דווקא יש הזדמנות, כלומר כן לקחת את התבשיל שכבר ממש בושל עד הסוף ופשוט לסגור את האירוע ולהתקדם

ישראל אייכלר: כתבת פה בסוגריים מרכז שלטון מקומי לא ישתתף בדיוני הוועדה, אתה יכול להסביר מדוע?     

יריב לוין: נכון, אנחנו ואני מודה אני לוקח טעות שלנו כמשרד הרווחה שהוא עובד בצורה כזאת עם המחלקות לשירותים חברתיים, שהם הזרוע שלנו לאספקת שירותים, אנחנו בטעות לא שיתפנו אותם בכל הדיונים, ובסוף ביקשנו שייקחו אתנו חלק במימוש הרפורמה

טלי גוטליב: למה? למה ביקשתם את זה מלכתחילה, כמה וכמה דיונים היו

טלי גוטליב:  כוונת מכוון היתה פה, למה?     

ישראל אייכלר: סליחה סליחה, באמת, בן אדם בא פה ואומר אנחנו טעינו, אז לא צריך

ישראל אייכלר:  אם היה מאשים מישהו אחר, אבל הוא לא מאשים אף אחד, הוא אומר

ישראל אייכלר:  אני מופתע מהכנות שלו

אסא בן יוסף: אנחנו בשלטון המקומי קיבלנו את ההתנצלות

טלי גוטליב: זה בסדר, אני רוצה להסביר לכם משהו

ישראל אייכלר: לא לא לא, ב- 11:00 אני סוגר את הישיבה

טלי גוטליב: אדוני אני לא אפריע ולא יבקש את הזכות דיבור שלי, אני רק אומרת שאדוני יאפשר לי בחצי דקה

טלי גוטליב:  אני רוצה רגע להבהיר לכל נציג ונוכח פה

טלי גוטליב:  אנחנו, כשאנחנו מקשים עליכם, או שואלים אתכם, לי על הכתפיים שלי, על הכתפיים של היו"ר זה אזרחים, אני נותנת דין וחשבון, ועל הכתפיים שלי על המשמרת שלי האחריות לשפר

טלי גוטליב:      זה לא מעניין אותי זה אומר ככה, כי אני עומדת מול האזרחים וצריכה לתת להם דין וחשבון ולכן אני שואלת ולכן אני מקשה, ובאשר לקשישים אני אומרת שוב, המטרה פה של כולנו, לכבודנו כולנו זה לא לטאטא דברים ולא לייפות דברים ולא לכתוב אותם כך ולא לכתוב אותם אחרת

טלי גוטליב:       בסוף הכל מסתכם בכסף, כמה כסף יש לקשיש, כמה הוא משלם על תרופות בחודש, מה קורה לאדם שצריך לשלם מאוד שקלים בחודש, אפילו אנחנו לא חוסכים לו את המע"מ

טלי גוטליב:  אני אחסוך מע"מ לבגדים שמישהי קונה בקניון באילת כי שם אין מע"מ, ואני לא אקל על הקשיש? אז אני לא יודעת, זה דורש חשיבה מאוד עמוקה, ואני לא חברה בוועדת הכספים לצערי, אבל אני כן חברה בוועדה הזאת ובעוד וועדות, והמטרה בסוף של כולנו זה לראות איך אנחנו מצד אחד עוזרים לקשיש ואיך אנחנו גם שומרים על הכיס שלו

טלי גוטליב:      ואנחנו רוצים מצד אחד לאפשר לו לדוגמא מרכז יום, אבל אם זה עולה לו 180 שקל מהקצבה, אז אדם בסוף חושב על הכיס שלו ועל השורה התחתונה בבנק, וזה נכון שזה ייטיב איתו והגברת תצא ותתאפר, אבל אם היא תצטרך לעשות עם עצמה שיקול, אם היא צריכה לקנות לעצמה משהו, או איזה משהו קטן לנכד שלה, אז היא לא תבוא, או הוא לא יבוא

טלי גוטליב:      ולכן כשאני קשה פה, אני מקשה כי אני רוצה להסתכל על הקשישים

טלי גוטליב:  גם אני ואתה נהיה קשישים, זאת המטרה לכן אל תפגעו חס וחלילה

טלי גוטליב:  בסוף אנחנו פה, אני בסוף עומדת פה ועומדים מאחורי 300,000 קשישים שתורי לתת להם דין וחשבון

ישראל אייכלר: תודה רבה, באמת דברים כדורבנות

ישראל אייכלר:  אני רוצה לאפשר, אחד אחרי השני

יריב לוין: אולי נראה עוד שקף אחד, המשרד שלנו השקיע 2

יריב לוין: 5 מיליון שקל בקמפיין, כולכם ראיתם אותו אני מקווה, בחודשים אוגוסט-ספטמבר שקרא לאזרחים הוותיקים זהם זכאי חוק סיעוד לבחור להגיע למרכזי היום

מירב כהן: ומה היו התוצאות באמת?     

יריב לוין: בואו נעבור לשקף האחרון ואני שותק

יריב לוין:  אתם יכולים לראות, יש לנו פה גרף שמראה מה קורה, כמה אנשים מגיעים במספרים למרכזי היום, הקמפיין היה בחודש אוגוסט-ספטמבר ואנחנו מתחילים לראות מגמת עלייה קטנה, עדיין לא משמעותית, כי לא יעזור כלום, ברגע שמרכז היום מבחינת האזרח הוותיק, העלות שלו היא כ"כ כבדה בהשוואה לשאר השירותים, הוא עושה את הבחירה שלו, ומעדיף לקחת טיפולים או גמלה בכסף, או טיפול בית, או דברים אלטרנטיביים

אלון שוסטר:  זאת אומרת שמי שמגיע בוא בעיקר בעל האמצעים שיכול להרשות לעצמו

יריב לוין: כן

ישראל אייכלר: תודה רבה, אני רוצה לפנות למרכז השלטון המקומי לאסא בן יוסף, מנהלת מחלקת רווחה וקהילה

אסא בן יוסף: אנחנו לא היינו שותפים בדיונים

אסא בן יוסף:  קיבלנו את ההתנצלות

ישראל אייכלר: אני רוצה לשמוע עכשיו כמה אתם מוכנים להיות שותפים, כי חשבתי שהרשויות המקומיות חייבים להיות שותפים מלאים

אסא בן יוסף: אין שאלה

אסא בן יוסף:  ואנחנו מוכנים ואנחנו צריכים להיות שותפים, אין שאלה

אסא בן יוסף:  אנחנו נמצאים במהלך של דיונים כי על דעתנו מרכזי היום כן צריכים לקבל תגבור, שינוי, עשייה מחודשת, חשיבה מחודשת לגבי התפקידים והשירותים שהם נותנים, ואנחנו נמצאים במהלך של דיונים

אסא בן יוסף:      ההצעה שהיתה אחרי הוועדה שבה לא השתתפנו, היא הצעה שעלינו לא מקובלת, ואני רק אגיד במילה אחת, אנחנו עדיין נמצאים בדיונים ועוד לא סגרנו, אנחנו שוללים את האופציה או את האפשרות ליצור זיקה בין מקום מגוריו של הזקן לבין היכולת, או האפשרות שתינתן לו, לבקר במרכז יום

אסא בן יוסף:       אני אסביר, אם מרכזי היום יהפכו להיות כאלה שהרשות המקומית תצטרך לממן את השהות, מה שהיום קורה רק ב-10% מהזקנים, כי רוב הזקנים שמגיעים למרכז יום ממומנים ע"י גמלת הסיעוד, אם אנחנו ניצור זיקה בין ביקור של הזקן לבין מקום מגוריו, אנחנו עלולים לגרום שזקנים מישובים מסוימים לא יוכלו לבקר במרכז יום כי השהות במרכז יום תהיה מותנית ביכולתה של הרשות, בהתארגנותה של הרשות

ישראל אייכלר: נשמע מאוד הגיוני שרשות עשירה תשתתף יותר ורשות עניה פחות

אסא בן יוסף: יש היום מאצ'ינג של 75, של 25 אין מאצ'ינג דיפרנציאלי

אסא בן יוסף:  אני רק ארחיב, אני מבקשת להסביר

אסא בן יוסף:  אנחנו חושבים שלא נכון ליצור זיקה בין מקום מגורים לבין ביקור

אסא בן יוסף:  עובדתית היא שבסוף שונות ה-80 חוקק חוק הסיעוד כדי לפתור את אותה בעיה של זקנים שלא יכלו לקבל טיפול בגלל חוסנה, התארגנותה ומצבה של הרשות

ישראל אייכלר: לא, אני רוצה שכולם יקבלו בכל מקום

ישראל אייכלר:  החשדנות שבינכם לבין משרד הרווחה יהיה לפני יכולת העיר לממן את עצמה

אסא בן יוסף: יש כאן חלק מהזקנים אנחנו משתתפים בעלות ההשמה, חלק גבוה של הזקנים מושמים ע"י המדינה ואין כאן השתתפות לא משרד הרווחה ולא של שירותי הרווחה המקומיים של הרשות המקומית

ישראל אייכלר: אז מי משלם את זה?     

אסא בן יוסף: המדינה, חוק הסיעוד וככה צריך להמשך לטעמנו לפחות

אסא בן יוסף:  הסוגיה הזאת עדיין נמצאת אתנו בדיון ואני מקווה שהוא ימשיך

ישראל אייכלר: אני מקווה שבקבינט החדש שיוקם, אתם תהיו שותפים בדיונים

אסא בן יוסף: בשמחה, אני רק רוצה להדגיש דבר נוסף, מרכזי היום כדאי שכולנו שנמצאים כאן בדיון נבין שהקריסה של מרכזי היום והקושי של מרכזי היום הוא לא רק בגלל הסוגיה הכספית, הוא גם בגלל הסוגיה הכספית

אסא בן יוסף:  יש בעיות נוספות של אטרקטיביות, של שירותים, של ניהול, של היבטים כאלה ואחרים פוליטיים ברמות של רשויות כאלה ואחרות, ולא רק הנושא הכספי, גם הנושא הכספי

ישראל אייכלר: מאוד חשוב שהדגשת את זה שהיא צריכה לטפל בכל העניינים האלה

מירב כהן: אני חותמת על כל מילה שאסא אמרה, אבל רק חשוב לי להשלים, אם תסתובב במרכזי היום תשמע רמת שביעות רצון מאוד מאוד גבוהה ממי שנמצא שם, מאוד

אסא בן יוסף: כן, זה צריך רק לשדרג ולהעצים

ישראל אייכלר: אני רוצה לאפשר למשרד האוצר, שמעתי שיש לכם אוצר של 50 מיליון שקל, נו קדימה, מה קורה עם זה?     

דניאל בלנגה: דניאל בלנגה, משרד האוצר

דניאל בלנגה:  כמו שיריב פה אמר לפני, יש כבר סיכום שלנו עם משרד הרווחה לגבי העדכון של התעריפים ובעצם היישום של לפחות חלק מהמסקנות של הועדה שאנחנו עדיין דנים איך אפשר ליישם את שאר המסקנות, כרגע באמת יש פער בין משרד הרווחה לבין הרשויות המקומיות לגבי התעריף שאנחנו מנסים ביחד בדיונים לנסות ולפתור

דניאל בלנגה:  זה כרגע איפה שזה עומד

ישראל אייכלר: זאת אומרת שאתם תשתפו את השלטון המקומי גם

דניאל בלנגה: בוודאי

ישראל אייכלר: תודה רבה

ישראל אייכלר:  יש אתנו פה את סגן ראש עיריית טמרה, נידאל עותמאן

נידאל עותמאן: שלום, תודה על זה שאפשרתם את זכות הדיבור

נידאל עותמאן:  אני נושא תיק הרווחה בתוך העירייה

ישראל אייכלר: ספר על טמרה כדי שנוכל ללמוד ממנה על מקומות אחרים, במשפט

נידאל עותמאן: יש כאן בנושא של זקנה וגיל הזהב, אנחנו קוראים לזה בכל מיני מושגים על מנת גם לאפשר את הגיוון

נידאל עותמאן:  אני רוצה להתייחס לגיוון בשירותים

נידאל עותמאן:  הגיוון בשירותים שעליהם השר לשעבר הוא דבר חשוב מאוד, עדיין ברשויות מקומיות, אגב גם נכון לגבי כל השירותים החברתיים, תמיד אני שואל את השאלה, אני ארבע שנים בתפקיד, יש שירותים נהדרים, אבל הם מתאפשרים חלקית

נידאל עותמאן:      אם מדברים על X שצריכים את השירות של מסגרות לזקנה, כל מיני מסגרות, מרכז יום, מועדון חברתי, מועדון מופת מועשר קוראים לזה, מועדוני פנסיונרים היום מתפתח יפה מאוד אצלנו בעיר, אנחנו מאפשרים כעירייה גם כשהמשרד מאפשר ומממן חלק מהמסגרות, אנחנו רואים כעירייה שיש צורך יותר, אז אנחנו מאפשרים, אנחנו מסבסדים, מתפעלים את זה מהשוטף שלנו

ישראל אייכלר: כמה אחוז אתם משתתפים?     

נידאל עותמאן: נגיד במרכז יום 25%, אבל במועדון מופת אותו הדבר, מועדון חברתי אנחנו מסבסדים 75% לעומת תקציב פעילות למועדון חברתי

ישראל אייכלר: כמה מרכזי יום יש אצלכם?         

נידאל עותמאן: מרכז אחד

ישראל אייכלר: כמה תושבים אתם בטמרה?     

נידאל עותמאן: 35,000

ישראל אייכלר: כמה קשישים יש לכם?     

נידאל עותמאן: אין לי את המספר

ישראל אייכלר: בכל אופן זה מספק אתכם?     

נידאל עותמאן: לא, זה מה שאני רוצה להגיד, זה שהמרכז יום בעצמו מספק, אבל המסגרות הקיימות לקשישים לא מספקות את הצורך, ולכן אני חושב העניין של גיוון מסגרות זה חשוב מאוד כי לא הקשישים רוצים להגיע למרכז יום, מכל מיני סיבות, גם בעניין קצבת הסיעוד

נידאל עותמאן:  אבל יש כאן דבר שצריך להדגיש מהניסיון שלנו, אנחנו בשנה האחרונה בשיתופי פעולה עם מטב גם, אנחנו אומרים איפה שהעירייה לא יכולה להתקדם ולפתח אנחנו נאפשר לשיתופי פעולה עם החברה האזרחית

נידאל עותמאן:      אני רוצה להדגיש כאן את החשיבות של כל העניין של שירותים חברתיים בנויים על ממשלה, רשות מקומית, חברה אזרחית

נידאל עותמאן:  אם אנחנו הצליח לקדם את השותפויות האלה באופן המיטבי, אנחנו נצליח להביא את השירותים הכי טובים, יותר טובים לקהילות שלנו

ישראל אייכלר: תודה רבה

ישראל אייכלר:  איגוד נותני שירות סיעוד בישראל, דורון רז בבקשה

דורון רז: תודה על זכות הדיבור והדיון החשוב הזה

דורון רז:  מרכזי יום זה המימוש הכי טוב שניתן לממש לזכאי חוק סיעוד

דורון רז:  זכאי חוק סיעוד, אני רוצה לתקן את התמונה שהצטיירה פה, התפוסה של מרכזי היום יש לה גם היא תקרה כמה היא יכולה להכניס

דורון רז:  זה לא ה- 300,00 יכולים לבוא, אין מתקנים, אין מקומות

דורון רז:  זאת אומרת צריך לקחת את זה באופן יחסי למלא את מרכזי היום הקיימים ולמה נוצרה כל הבעיה שנורה היום? היא נוצרה מכך מכמה סיבות

דורון רז:      הסיבה הראשונה היא שב- 2018 הגמלה הכספית אשרה לאנשים את הבחירה לקחת כסף, וכמובן הם בחרו לקחת כסף במקום לקבל שירותים

דורון רז:      הסיבה השנייה היא מועדוני מופת שהם בעצם מהווים תחרות למרכז היום קשיש שיש לו חוק סיעוד יכול לקבל את הכסף ביד וללכת למועדון מופת

דורון רז:  אם היו מקבלים החלטה שזכאי חוק סיעוד יכולים לממש את הזכאות שלהם רק במרכז יום - - -     

ישראל אייכלר: למה אתה רוצה לכפות עליו? הוא רוצה ללכת למופת

דורון רז: יש לו שלב מסוים שהרבה מאוד מצליחים לממש את עצמם, לממש את השירות שלהם

דורון רז:      הדבר השלישי, אני חושב שהמרכזי יום צריכים לעשות, דיברתי עם משרד הרווחה, צריכים לעשות אפשרות לקלוט יותר אנשים ויש מנגנון שניתן לעשות, לקלוט יותר אנשים במרכז יום, כמובן שאנחנו יש לנו מרכזי יום לחברות הסיעוד, אני 40 שנה כמעט במרכזי יום, ויש לנו מרכזי יום בכל הארץ

דורון רז:      ואני חושב שאנחנו נעשה את הכל בשיתוף פעולה עם הגורמים למלא את המרכזי יום, אבל כמובן שמבחינה כספית היא זאת שחסם לעשות את האפשרות הזאת

ישראל אייכלר: תודה רבה

ישראל אייכלר:  שמואל סמי קידר

שמואל תמיר: קודם כל אני רוצה להודות לך על עצם קיום הדיון

שמואל תמיר:  אין מרכז יום בארץ שהוא פרטי כי הם לא רווחיים, אנחנו מרכזי היום, כולנו מפסידים, וזה הולך מ-2005 ומגיע עד היום

שמואל תמיר:  תמיד זה ככה

שמואל תמיר:      המקום היחידי בארץ שיכול לתת מענה לבדידות אלו מרכזי היום וכך היינו גם בסערה וכך היינו גם בתקופה

שמואל תמיר:      אנחנו עובדים בשיתוף פעולה מלא עם משרד הרווחה, הם הכניסו את הרפורמה, אנחנו מאוד רוצים שהרפורמה תכנס לתוקף, אבל הרפורמה יש לה הרבה מאוד מכשולים

שמואל תמיר:      המכשול הראשון זה ביולי עד היום לא מצאו פתרון, שימצאו מחר פתרון, מרכזי היום עומדים להיסגר

ישראל אייכלר: מה הפתרון?     

שמואל תמיר: הפתרון שיעבירו את הכסף, זה הכל

שמואל תמיר:  לא לקחו 3 דברים בחשבון, נושא תשושי הנפש

שמואל תמיר:  לא לקחו בחשבון בדיון

שמואל תמיר:  אז זה עדיין סגור

שמואל תמיר:  תשושי נפש לא נלקחו בדיון של הרפורמה, הם מחוץ לסל

ישראל אייכלר: תשושי נפש לא כלולים?     

שמואל תמיר: הם לא לקחו אותם בחשבון

מירב כהן: הוא אומר שגם הרפורמה היא חסרה

שמואל תמיר: את נושא ההסעות לא לקחו בחשבון כמו שאמרה, צריך לשלם 200 שקל בשבילו אין אפשרות בשבילו

שמואל תמיר:      נושא כוח האדם שצריך, לא סגור, היה אמור להסגר

שמואל תמיר:  אחוזי הנעדרים הוא מאוד חשוב, זה בעיה

שמואל תמיר:  עוד דבר נוסף, מאפשרים לנו בתעריף לגבות 15 שקלים מכל קשיש, יש רשויות מקומיות שמבקשות את ה- 15 השקלים אליהם, זה דבר מגוחך, זה דבר בלתי ברור

ישראל אייכלר: במקום המרכז יום זה הולך לרשות?     

שמואל תמיר: עוד משפט אחד אני מבקש, רצוי מאוד שייתנו תקציב קבוע לעצם קיומו של מרכז היום

ישראל אייכלר: שלא יהיה תלוי באנשים שבאים

ישראל אייכלר:  תודה

ישראל אייכלר:  ח"כ תומא סלימן, את יודעת שאנחנו רצים עכשיו למליאה

עאידה תומא סלימאן: אני יודעת, כן, אני אעשה את זה כמה שיותר קצר וסליחה שהגעתי באיחור, הייתי בדיון גם כן חשוב

עאידה תומא סלימאן:       את האמת הנושא הזה מאוד קרוב לליבי וכבר ניהלתי 3 שנים שדולה למען אזרחים וותיקים במיוחד באוכלוסיה הערבית

עאידה תומא סלימאן:  אני חייבת להגיד שאחד המסמכים שקיבלתי ובו עסקתי גם כן מהממ"מ אומר שיש 167 מרכזי יום, זה הנתונים ל-2020

עאידה תומא סלימאן:  אני מאוד מקווה שגם כן נבקש עדכון בעניין הזה

מירב כהן: אמרו 180

עאידה תומא סלימאן: 180

עאידה תומא סלימאן:  אוקיי, פספסתי את זה

עאידה תומא סלימאן:  מתוכם 15 רק באוכלוסיה הערבית

ישראל אייכלר: היה פה מאיר כהן שאמר 40

שמואל תמיר: 45

עאידה תומא סלימאן: 45 מרכזי יום? מתי כולם נפתחו? מעניין

עאידה תומא סלימאן:  אני רק רוצה להגיד שאם לא יימצא פתרון לעניין של המימון, אי אפשר לסמוך רק על קצבת הסיעוד במיוחד באוכלוסיה הערבית, הרבה מהאזרחים הוותיקים אין להם פנסיות, אין להם מקור הכנסה אחר חוץ מאשר הקצבה הביטוח הלאומי, לכן הם מעדיפים לקחת כדי לממן גם תרופות וגם דברים אחרים, צריך שיהיה מימון בסיסי להפעלה של מרכז היום, שהמדינה תתמוך בו ובנוסף לכל חלקיות אולי מהקצבת הסיעוד, אי אפשר לזרוק את כל המימון על קצבאות הסיעוד האלה

עאידה תומא סלימאן:      ברובם האזרחים הוותיקים לא כולם אוכלוסייה עמידה, ברובם, לפחות באוכלוסיה הערבית הם אנשים בלי הכנסה וקשה מאוד שהם יסתמכו על זה

עאידה תומא סלימאן:       בעניין ההסעות אחת הבעיות העיקריות שכל הזמן שמעתי מהרשויות המקומיות במיוחד במרכזי יום אזוריים שהם ליותר ממקום אחד, זה עניין ההסעות

עאידה תומא סלימאן:  צריך לדאוג לזה גם כן כחלק מהתפעול הבסיסי של המרכז

מירב כהן: אני רק אסביר את עניין ההסעות

מירב כהן:  היום יש 30 שקל להסעה לא משנה המרחק ולא משנה אם אתה נכה או לא

ליאור שטרסברג: כבור היו"ר אנחנו מנהלים 25 מרכזי יום, אצלנו זה לא תיאורטיקה, זה מחר בבוקר

ליאור שטרסברג:  אפשר לדבר על זה 2 דקות?     

ישראל אייכלר: אתה צועק עלי? אני שומע צעקה

ליאור שטרסברג: חס וחלילה, אני אומר את זה מדם ליבי

ליאור שטרסברג:  אנחנו זה לא תיאוריה, זה משהו שאנחנו יום יום נלחמים עליו שנים כבר, אז אם אפשר 2 דקות, תודה

עאידה תומא סלימאן: בסופו של דבר גם אלה שיודעים את זה מתיאוריה יש להם זכות לדבר לחברי הכנסת

עאידה תומא סלימאן:  בסופו של דבר זו ועדה לחברי הכנסת

ישראל אייכלר: יו"ר איגוד העובדים הסוציאליים

ישראל אייכלר:  אם את יכולה לדבר בדקה כי אני רוצה לאפשר למר שטרסברג גם

אפרת רותם: אני יו"ר איגוד העובדים והעובדות הסוציאליים נעים מאוד

אפרת רותם:  אני אגיד את זה מנקודת מבטם גם של המטופלים, של הקשישים שמגיעים למרכזי היום וגם של הצוותים

אפרת רותם:       כל שני וחמישי יש איום על מרכזי היום

אפרת רותם:  בסופו של דבר כשמסתכלים על תקציב מדינה התקציב שעולה להחזיר את המרכזים הוא קטן מאוד מאוד מאוד, המשמעות ענקית

אפרת רותם:  עכשיו, כאשר כל שמונה חודשים פלוס מינוס , אדוני היו"ר, יש איום של סגירה אז גם אם מוצאים פתרון, בוא נחשוב רגע על הקשישים

ישראל אייכלר: לא, אי אפשר לחשוב, כי השעה 11

ישראל אייכלר: 00 ואני חייב לסגור את הישיבה

אפרת רותם: אבל צריך להבין שהחוסר יציבות זה לא רק למצוא פתרון כרגע, מה שאני אומרת שכשיש מרכז יום שכל שמונה חודשים עומד להסגר, גם הצוות וגם הקשישים באיזה שהוא מקום כבר עדיף שלא יהיה, אני מגזימה, אבל צריך להבין את זה

ישראל אייכלר: כן כן, את אמרת שיציבות זה הדבר הכי חשוב

ישראל אייכלר:  תודה רבה

ישראל אייכלר:  שטרסברג אתה רוצה להגיד איזה משפט בניחותא?     

ליאור שטרסברג: משפט אחד

ליאור שטרסברג:  אני רק אגיד, אני מצטער על הערת הביניים

ליאור שטרסברג:  המשבר התקציבי במרכזי היום לא התחיל היום, הוא התחיל לפני שנתיים, השיפוי של משרד הרווחה הציל אותו

ליאור שטרסברג:  אנחנו ממטב נכנסנו למקומות שבהם עמותות התמוטטו

ליאור שטרסברג:      איפה אנחנו נמצאים? בירוחם, בערד, במצפה רמון, בשדרות

ליאור שטרסברג:  במקומות האלה

ליאור שטרסברג:  עכשיו, לכולם יש כוונות טובות, כולם מבינים שיש קונצנזוס שאני לא מכיר, ואני עוסק ברווחה הרבה שנים על המהות של מרכזי היום

ליאור שטרסברג:  אבל בסוף, במהות, שום דבר לא משתנה

ליאור שטרסברג:      לכן ההצעה של ח"כ מירב כהן להחזיר באופן מיידי את השיפוי אני חושב שההחלטה להוציא באופן חד צדדי את השיפוי אחרי הקורונה היתה החלטה חסרת הגיון, החלטה רעה

ליאור שטרסברג:  והדיונים שיהיו פה היום ימשיכו עוד שנה

ישראל אייכלר: אני אומר בשמך את המשפט האחרון, אתה רוצה שיחזירו את השיפוי

ישראל אייכלר:  תודה רבה

ישראל אייכלר:  עכשיו הסיכום של הוועדה

ישראל אייכלר:      הוועדה שמעה על הפעילות החשובה של מרכזי היום, החשיבות לקשישים ויש לעודד את ההשתתפות בהם

ישראל אייכלר:      הוועדה קוראת להקים את מחדש את קבינט הזקנה הממשלתי, אפנה בעניין לשר הרווחה החדש, השר מרגי

ישראל אייכלר:      המדינה צריכה להגדיל את חלקה במרכזי היום

ישראל אייכלר:  בשלב זה יש להעביר את התקציב של 50 מיליון השקלים שכבר הוקצבו עבור פעילות מרכזי היום

ישראל אייכלר:      במסגרת התעריפים, נמשיך לבחון את הרפורמה בסיעוד ואת התיקונים שיבואו כאשר יהיה לנגד עינינו דבר אחד, אך ורק טובת הקשישים

ישראל אייכלר:       משרד הרווחה מרכז השלטון המקומי, הוועדה סבורה שרשויות חזקות צריכות להשתתף בעלות גבוהה יותר ורשויות חלשות צריכות לקבל מאצ'ינג דיפרנציאלי

ישראל אייכלר:  אנחנו נמשיך לבחון את הנושא, אני רוצה להודות לכולכם וסליחה על השעה זו החלטה של מליאה שצריך לסגור

ישראל אייכלר:      ישיבה זאת נעולה